Según la definición de la Oficina del Censu El Noreste inclúi nueve estaos: Maine, Nueva York, Nueva Jersey, Vermont, Massachusetts, Rhode Island, Connecticut, New Hampshire, y Pennsylvania. Hai, amás, dos sorrexones dientro dell: Nueva York, Nueva Jersey y Pennsylvania formen lAtlánticu Mediu, mentantu que los otros seis, los estaos asitiaos al este del de Nueva York, formen Nueva Inglaterra. La definición desta fastera del país ye cuasimente la mesma dende 1880, y vien usándose de magar davezu pa la tabulación de datos estadísticos. Sicasí, la Oficina del Censu tien reconocío les llimitaciones desta definición y el valir potencial duna propuesta, fecha tres dacabar de facer el censu de 1950, quincluyiría los estaos de Delaware y Maryland, y el distritu de Columbia, dientru del Atlánticu Mediu. La propuesta refugose, al final, porque el nuevu sistema propuestu nun tien una aceptación xeneral ente los usuarios de los datos que permita seguir alantre col nuevu agrupamientu destaos. La publicación previa de munches series estadístiques, afitaes y desarrollaes por llargos periodos de tiempu sobre la base de les sodivisiones actuales, favorez la persistencia de les actuales divisiones y sodivisiones rexonales. La Oficina del Censu confirmó en 1994 que diba seguir revisando los componentes de les rexones y sorrexones pasegurar que siguen representando les agrupaciones más afayaíces destaos.